b'\n_START_ARTICLE_\nMilo\xc5\xa1 Kobal\n_START_SECTION_\nFacit\n_START_PARAGRAPH_\nSlovenska psihiatrija je danes po svoji humanosti in strokovnosti ob boku psihiatrij v mnogo bogatej\xc5\xa1ih, \xc4\x8de \xc5\xbee ne razvitej\xc5\xa1ih dr\xc5\xbeav, kar potrjujejo tudi obiskovalci iz sveta, vklju\xc4\x8dno s strokovnjaki Svetovne zdravstvene organizacije._NEWLINE_Po zaslugi Kobala in Mil\xc4\x8dinskega ima Slovenija izredno dobro razvito ambulantno-dispanzersko dejavnost, zaradi \xc4\x8desar odpade mnogo hospitalizacij in more stroka nekako shajati z izredno nizkim posteljnim skladom tj. s 1614 posteljami ali z 0,8 postelje na 1000 prebivalcev._NEWLINE_Dezinstitucionalizacija se je izvedla kar se da humano, vsekakor brez pehanja pacientov \xe2\x80\x9e na cesto " kot je bil (je) primer v ZDA, Italiji in drugje._NEWLINE_V pogledu t.im. prisilne hospitalizacije - kot enega najbolj spornih ukrepov v psihiatriji pa je Slovenija verjetno edinstvena v svetu, saj se izvede le pri 6% do 8% hospitaliziranih pacientov in s policijo le v 2%. _NEWLINE_Inzulinsko-komatozno terapijo je slovenska psihiatrija opustila \xc5\xbee 1.1981, elektro\xc5\xa1ok pa l. 1991._NEWLINE_Premalo znano je, da so slovenski psihiatri od Karla Bleiweisa dalje v vsej stoletni zgodovini izredno dejavni na preventivnem podro\xc4\x8dju, to je pri spodbujanju in utrjevanju du\xc5\xa1evnega zdravja. Med njimi so (bile) visoko kulturne in ustvarjalne osebnosti. \xc4\x8ce niso mogli uveljaviti vsega za\xc5\xbeelenega, npr. bolj razvito skupnostno skrb (kar sicer ni razvito dobro nikjer na svetu) nismo ne krivi, ne odgovorni, kajti program so imeli, vendar prej\xc5\xa1nji sestav (socialisti\xc4\x8dni sistem) ni dopu\xc5\xa1\xc4\x8dal nenadzorovanih, neinstitucionalnih, neuradni\xc5\xa1kih, posebej ne prostovoljskih oblik delovanja.\n_START_SECTION_\nAnekdota\n_START_PARAGRAPH_\n" V Italiji se je za spremembe psihiatrije zavzel Franco Basaglia, najprej v Gorici, pozneje v Trstu. Sprejeli so znameniti Zakon 180/1978 (opu\xc5\xa1\xc4\x8danje velikih ustanov z namestitvijo bolnikov v manj\xc5\xa1e), ki je Italijanom prinesel marsikaj dobrega. Na mnogih podro\xc4\x8djih pa je psihiatri\xc4\x8dno dejavnost zgolj osiroma\xc5\xa1il. \xc5\xa0tevilne re\xc5\xa1itve so bile le navidezne. Basaglia, s katerim je skorajda prijateljeval, je dejal: "Vem profesor, vi ste reformator, toda jaz sem revolucionar." Odvrnil mu je: "Profesor, so vas kdaj preganjali beli...so vas hoteli ubiti rde\xc4\x8di...ste bili v zaporu?" To je zanikal, pa mu je odvrnil: "Vidite, jaz sem vse to bil. Kdo je ve\xc4\x8dji revolucionar, Vi ali jaz?"_NEWLINE_\xc5\xa0e vedno velja, da so bile slovenske "re\xc5\xa1itve" bolj\xc5\xa1e in za ljudi primernej\xc5\xa1e, kot mnoge italijanske. Za\xc4\x8dele pa so se \xc5\xbee leta 1968.'